en el en en en el el en en el el el zh en en el en en el el el el en el el el en el el el el en el el en el el el el el el el en en el el el it el en de en el el en el el el el el el el el el el en el el fr el el el el el el el el el el el el el el el el el el el el el el el el el el en
Αναμένουμε η Samsung στις 11 Φεβρουαρίου να παρουσιάσει τους διαδόχους των Galaxy S10. Εκπλήσσοντας τους πάντες η κατασκευάστρια προτίμησε να μην ονομάσει τα νεότερα flagship smartphones “S11”, αλλά Samsung Galaxy S20.
Η σειρά των Samsung Galaxy S20 θα αποτελείται από τρία μοντέλα, το Galaxy S20, το Galaxy S20+, και το Galaxy S20 Ultra. Τα δύο πρώτα θα έχουν 5G και 4G εκδόσεις, ενώ το Ultra θα κυκλοφορήσει μόνο ως 5G. Πέρα από την υποστήριξη του 5G τα νέα flagships θα έχουν καλύτερες κάμερες, βελτιωμένο επεξεργαστή, και άλλα.
Το μικρότερο μοντέλο της σειράς θα είναι εξοπλισμένο με 6,2 ιντσών AMOLED οθόνη, η οποία θα έχει ανάλυση 1.440×3.200 pixels, αναλογία οθόνης 20:9, ρυθμό ανανέωσης 120Hz, υποστήριξη HDR10+, προστασία Corning Gorilla Glass 6, και punch hole τοποθετημένο κεντρικά στο πάνω μέρος.
Το Samsung Galaxy S20 θα έρθει στην Ελλάδα εξοπλισμένο με τον Exynos 990, 12GB μνήμη RAM, και 128GB επεκτάσιμο χώρο αποθήκευσης.
Στον τομέα των καμερών θα βρούμε τρεις κάμερες, η κύρια θα είναι ευρυγώνια στα 12MP με OIS, η δευτερεύουσα θα είναι ultrawide στα 12MP, και η τρίτη θα είναι τηλεφακός στα 64MP με OIS και 3x οπτικό ζουμ. Η selfie κάμερα από την άλλη  θα είναι στα 10MP.
Κατά τα άλλα, το Galaxy S20 θα έχει 4.000mAh μπαταρία που θα υποστηρίζει 45W γρήγορη φόρτιση και ασύρματη φόρτιση. Επιπλέον, το smartphone θα έχει under display αισθητήρα δακτυλικών αποτυπωμάτων, πιστοποίηση IP68, και USB type-C. Τέλος, όπως είναι αναμενόμενο to S20 θα τρέχει One UI 2 βασισμένο στο Android 10.
Οι διαφορές που εντοπίζονται στο Samsung Galaxy S20+ σε σύγκριση με το οικονομικότερο μοντέλο της σειράς τοποθετούνται στις κάμερες, την οθόνη, και τη μπαταρία. Αυτό σημαίνει ότι τα δύο μοντέλα έχουν αντίστοιχη μνήμη RAM, αποθηκευτικό χώρο, και επεξεργαστή.
Πιο συγκεκριμένα, το Galaxy S20+ θα είναι εξοπλισμένο με 6,7 ιντσών AMOLED οθόνη, σε σύγκριση με τις 6,2 ίντσες της μικρότερης έκδοσης. Η Samsung πρόσθεσε στο module των καμερών έναν 3D ToF αισθητήρα και αναβάθμισε την μπαταρία κατά 500mAh.
Samsung Galaxy S20 Ultra
Το ακριβότερο μοντέλο της σειράς παρουσιάζει αρκετές διαφορές με τα άλλα δύο. Η οθόνη του Samsung Galaxy S20 Ultra παρουσιάζει είναι στις 6,9 ίντσες, με τα υπόλοιπα χαρακτηριστικά να παραμένουν ίδια.
Στο εσωτερικό του Galaxy S20 Ultra θα βρούμε πάλι τον Exynos 990, όμως αυτή τη φορά θα τον συνοδεύουν είτε 12GB μνήμη RAM και 128GB επεκτάσιμο χώρο αποθήκευσης, είτε 16GB μνήμη RAM και 512GB επεκτάσιμο χώρο αποθήκευσης.
Αλλαγές παρουσιάζονται και στις κάμερες του Samsung Galaxy S20 Ultra. Ο κύριος αισθητήρας αναβαθμίζεται σε ευρυγώνιος στα 108MP με OIS και ο δευτερεύον είναι ένας τηλεφακός στα 48MP με 10x οπτικό ζούμ και OIS.
Οι άλλοι δύο πίσω αισθητές παραμένουν παρόμοιοι με την μεσαία έκδοση, δήλαδή ευρυγώνια κάμερα στα 12MP και 3D ToF αισθητήρας. Επίσης, η εταιρεία άλλαξε και τη selfie κάμερα, αντί για 10MP θα έχει αισθητήρα 40MP.
Η μπαταρία του Galaxy S20 Ultra θα έχει χωρητικότητα 5.000mAh, ενώ τα υπόλοιπα χαρακτηριστικά παραμένουν ίδια με αυτά των μικρότερων εκδόσεων.
Τιμές και νέα χρώματα
Φέτος, όπως υποδεικνύουν όλα τα leaks, η Samsung θα χρησιμοποιήσει πιο pastel χρώματα στις συσκευές της με τις επιλογές να είναι τα Cosmic Black, Cosmic Grey, Cloud Blue, και Cloud Pink.
Here are the official, watermark-less renders of the Galaxy S20 4G/5G Cloud Pink Colour! Do you like the colour? Would you choose the Cosmic Grey, Cloud Blue or Cloud Pink? All 3 look really good and there will be no Black colour option. #GalaxyS20 #GalaxyUNPACKED #Samsung pic.twitter.com/3mxtuXxOIc
— Ishan Agarwal (@ishanagarwal24) January 24, 2020
Όσα αναφορά τις τιμές αναμένουμε, όπως έχει συμβεί και τα προηγούμενα χρόνια, να δούμε μία αύξηση με το βασικό μοντέλο πιθανώς να αγγίζει τα 1.000€. Πιο συγκεκριμένα σύμφωνα με όσα είναι γνωστά ως τώρα οι τιμές των Samsung Galaxy S20 θα είναι:
Galaxy S20: 900€ με 1.000€
Galaxy S20+: 1.050€ με 1.100€
Galaxy S20 Ultra: 1.300€
Συγκριτικά αυτές είναι οι τιμές των Samsung Galaxy S10 στους επίσημους μεταπωλητές στην Ελλάδα:
Galaxy S10 Lite: 699€
Galaxy S10 5G: Δεν είναι διαθέσιμο
Όλες οι παραπάνω πληροφορίες είναι βασισμένες σε leaks και φήμες που έχουν ακουστεί για τα Samsung Galaxy S20. Προς το παρόν δεν είναι κάτι επιβεβαιωμένο οπότε καλό θα ήταν να περιμένουμε μέχρι τις 11 Φεβρουαρίου, που η νοτιοκορεάτικη κατασκευάστρια θα παρουσιάσει τα smartphones.
Το Realme X50 Pro είναι το πρώτο flagship killer του 2020
Η εξέλιξη των smartphones μέσα στον χρόνο
Χάρης Αναγνωστόπουλος Προβολή όλων των άρθρων
Τρελός με την τεχνολογία, λάτρης του Android και υποστηρικτής της αλήθειας που κρύβεται εκεί έξω. Σε αυτό εδώ το site μοιράζεται την αγάπη του για το Android, αντικειμενικά.
Αφήστε μια απάντηση Ακύρωση απάντησης
Η ηλ. διεύθυνση σας δεν δημοσιεύεται. Τα υποχρεωτικά πεδία σημειώνονται με *
Αποθήκευσε το όνομά μου, email, και τον ιστότοπο μου σε αυτόν τον πλοηγό για την επόμενη φορά που θα σχολιάσω.